十六铺

十六铺是上海市个一块地方，一般性指个是黄浦区东南部黄浦江同中华路、人民路（也就是上海老城厢个城墙）当中个地区。

十六铺箇只名仔是1860年代个辰光出现个。伊个辰光，为了防备太平军，清朝地方官员拿县城内外个商店组织起来，组成16只“铺”，搞些治安搭公共事务。箇当中，十六铺是面积顶顶大个只“铺”，包括县城大、小东门外头，西到城墙，东到黄浦江，北面小东门大街同法租界贴壁壁，南到万裕码头街、王家码头街。1909年，上海县地方自治，铺畀取消脱，只挺十六铺箇只名字还勒拉用，箇是因为十六铺地理位置好，清嘉庆、道光个辰光已经是南北沿海航运个枢纽哉，从箇埭向南一直到陆家浜，停拉交交关关个船搭仔舢板朱梦华：《上海的沙船业》，是有名个码头区。

十六铺客运码头也有名气个，勒拉箇埭好买着去浙江沿海地区个船票。必过因为公路、铁路、飞机个竞争，船运咾快就呒没啥人乘哉。十六铺客运码头用到2003年9月份，挺下来个少数客运线路搬到吴淞口个上海港客运中心。2004年12月，十六铺客运码头拆脱，造了只水上旅游集散中心。

 参考信息 

Category:黄浦区
Category:上海地名